ആദ്യം പരിക്കേറ്റവര് പറഞ്ഞത് ആടു കുത്തിയെന്ന് പരിശോധനയില് തെളിഞ്ഞത് കത്തിക്കുത്തും ഇളംദേശം സ്വദേശികള്ക്ക് കുത്തേറ്റസംഭവത്തിനു പിന്നിലെ ദുരൂഹതയുടെ ചുരളഴിക്കാന് പൊലീസ് തൊടുപുഴ: ഇളംദേശം സ്വദേശികള്ക്ക് കുത്തേറ്റസംഭവത്തിനു പിന്നിലെ ദുരൂഹതയുടെ ചുരളഴിക്കാന് പൊലീസ് ഇടപെടല് ശക്തം. ഇന്നലെ സംഭവത്തില് തൊടുപുഴ പൊലീസ് കേസെടുത്തു. തിങ്കളാഴ്ച പുലര്ച്ച 1 മണിയോടുത്താണ് ഇളംദേശം സ്വദേശികളായ ഫൈസല്,അന്സല് എന്നിവര്ക്ക് കുത്തേറ്റത്. വെട്ടിമറ്റത്ത് താമസിച്ചുവരുന്ന ദീപക്ക്, ഇയാളുടെ വീട്ടല്വച്ച് ഇവരെ ആക്രമിക്കുകയായിരുന്നെന്നാണ് പൊലീസിന് ലഭിച്ചിട്ടുള്ള സൂചന. ഇതുപ്രകാരമാണ് കേസെടുത്തിട്ടുള്ളത്. പകല്പോലും ആള്സഞ്ചാരം കുറഞ്ഞ പ്രദേശത്ത് ഒറ്റയ്ക്കു താമസിച്ചുവരുന്ന തടിപ്പണിക്കാരനായ ദീപക്കിന്റെ വീട്ടില് അന്സിലും ഫൈസലും ആര്ദ്ധരാത്രിയില് എത്തിയത് എന്തിനെന്ന കാര്യത്തില് ഇനിയും സ്ഥിരീകരണമായിട്ടില്ലന്നാണ് പൊലീസില് നിന്നും ലഭിക്കുന്ന സൂചന. ദീപക്ക് നേരത്തെയുണ്ടായിരുന്ന ഒരു കേസില് ജയില് ശിക്ഷ അനുഭവിച്ചുവരികയായിരുന്നെന്നും കോവിഡ് പിടിപെട്ടതിനാല് ഇയാളെ സ്വന്തം ജാമ്യത്തില് ജയിലില് നിന്നും വിട്ടയക്കുകയായിരുന്നു. ഗുരുതരമായി പരിക്കേറ്റ ഫൈസല് കോലഞ്ചേരി കോലഞ്ചരി മെഡിക്കല് കോളേജില് ചികത്സയിലാണ്. ഇയാളെ അടിയന്തിര ശസ്ത്രക്രിയക്ക് വിധേയനാക്കിയിരുന്നു.ആരോഗ്യനില മെച്ചപ്പെട്ടാല് ഇന്ന് ഇയാളുടെ മൊഴിയെടുക്കാനാണ് പൊലീസ് നീക്കം. സംഭവം പുറത്തുവന്നതിനെത്തുടര്ന്ന് പരിക്കേറ്റ അന്സിലിനെയും വീട്ടുടമ ദീപക്കിനെയും കണ്ടെത്തുന്നതിന് പൊലീസ് ഇന്നലെ നടത്തിയ നീക്കം വിഫലമാവുകയായിരുന്നു. അന്സലിനെ പൊലീസ് മൊബൈലില് വിളിച്ചപ്പോള് എടുത്തെങ്കിലും വിവരം തിരക്കിയതോടെ ഇയാള് മൊബൈല് സ്വച്ച് ഓഫ് ചെയ്യുകയായിരുന്നു. പിന്നീട് ഇയാളെ കുറിച്ച് പൊലീസിന് കാര്യമായ വിവരമൊന്നും ലഭിച്ചിട്ടില്ല. ഇയാള് എത്താന് സാധ്യതയുള്ള വീടുകളിലും സ്ഥലങ്ങളിലും പൊലീസ് പരിശോധന നടത്തിയിരുന്നു. പരിക്കേറ്റ അന്സില് പൊലീസിനോട് വിവരങ്ങള് വെളിപ്പെടുത്താതെ മുങ്ങിയതിനുപിന്നില് ബാഹ്യഇടപെടലുണ്ടെന്നാണ് പരക്കെ ഉയര്ന്നിട്ടുള്ള സംശയം. ആദ്യം ഇരുവരും തൊടുപുഴയിലെ സ്വകാര്യ ആശുപത്രിയിലായിരുന്നു ചികിത്സ തേടിയതെന്നും ആടിനെ വണ്ടിയില് നിന്ന് ഇറക്കുമ്ബോള് കുത്തേറ്റു എന്നാണ് ഇവര് ഡോക്ടറെ ധരിപ്പിച്ചതെന്നും സംശയം തോന്നിയ ഡോക്ടര് കൂടുതല് വിവരങ്ങള് തിരക്കിയെങ്കിലും മറുപിടി നല്കാന് ഇരുവരും കൂട്ടാക്കിയില്ലെന്നുമാണ് സൂചന. സംഭവത്തില് ഭരപക്ഷ രാഷ്ട്രീയ ഇടപെടലുണ്ടെന്നും സംഭവം ലഘൂകരിക്കുന്നതിനുള്ള നീക്കം അണിയറയില് നടക്കുന്നുണ്ടെന്നുമുള്ള ആരോപണവും ശക്തമാണ്.ഈ മേഖലയില് ലഹരിവില്പ്പനയും ഉപയോഗവും വ്യാപകമാണെന്നും ഇതെത്തുടര്ന്ന് അടിപിടികളും സാമൂഹ്യവിരുദ്ധ പ്രവര്ത്തനങ്ങളും തുടര്ക്കഥയാണെന്നും തിങ്കളാഴ്ച രാത്രിയില് നടന്നത് ഇതിന്റെ തുടര്ച്ചയാവാമെന്നും മ്റ്റുമുള്ള സംശയവും ബലപ്പെട്ടിട്ടുണ്ട്്. ഭരണപ്രിതിപക്ഷ ഭേദമില്ലാതെ രാഷ്ട്രീയ പാര്ട്ടികള് പരസ്യമായും രഹസ്യമായും ഇത്തരക്കാരെ പിന്തുണയ്ക്കുന്ന നിലപാടാണ് സ്വീകരിക്കുന്നതെന്നും ഇതാണ് മേഖലയില് ലഹരിമാഫിയ പ്രവര്ത്തനം സജീവമാവാന് കാരണമെന്നുമാണ് പൊതുവെയുള്ള വിലയിരുത്തല്. Stories you may Like